Heeschbreg

Heeschbreg ass eng Uertschaft an der Gemeng Bech, déi virun allem duerch d'Heeschbreger Bildchen bekannt ass.

Geographie
Heeschbreg läit nërdlech vun der Schanz, an engem klengen Dall, duerch dat den Heeschbreger Wee leeft. D'Haiser sinn net laanscht Strooss, mä riets a lénks dovun, zum Deel e bëssen den Hang erop.

Geschicht
D'Géigend ëm Heeschbreg war schonn an der Bronzezäit bewunnt: An den 1960er Jore gouf beim Heeschbreger Bildchen eng stengen Aaxt aus där Zäit fonntQuell, wou net anescht uginn: Mayer, Christina, 2010, Topographie der Baukultur des Großherzogtums Luxemburg, Band 1: Kanton Echternach. Ministère de la culture, Service des sites et monuments nationaux, ISBN 978-2-495-15120-7, S.150-151..

Um Flouer Kaasselt (deen op dat Laténgescht castellum zeréckgeet) si Reschter vun enger bal 300 m laanger gallo-réimescher Befestegungsanlag ze fannen. Dës gouf warscheinlech am 3.-4. Joerhonnert gebaut, wéi d'Germaneniwwerfäll an der Géigend zougeholl hunn. 1976-1977 gouf dës archeologesch ënnersichtRaymond Linden: "Eine römische Befestigungsanlage auf Hersberg "Kasselt"." In: Hémecht 1977/4, S.575-590..

Op der Ferraris-Kaart vun ëm 1775 sinn zu Hirsbourg zwee méi grouss Häff an ee méi e klengt Wiesen ze gesinn. Op der Kadasterkaart vun 1819 sinn nieft der Kapell 5 Häff agedroen.

 Kuckeswäertes 
 D'Heeschbreger Bildchen an enger joerhonnertenaler Eech ass eng bekannt Pilgerplaz bei d'Muttergottes. Et ass zanter 2004 op der Lëscht vun de klasséierte Monumenter als Nationalmonument klasséiert.
Galerie

 Kuckt och 
 Kapell vun Heeschbreg

 Um Spaweck 

 Wou der Däiwel ass...? Heeschbrech: Annemarie De Broer, „Das Bildchen ist wohl das Bekannteste hier in Hersberg“, wort.lu [€], 23.02.2025, gekuckt den 28.10.2025

Kategorie:Uertschaften zu Lëtzebuerg